pt fi is is is is is is is is is nl pt en is et is ceb en is ast pt pt de de cs cs cs en pt is is is is is is is is is is is is is is is is is is is is en fr
Leitarhundar :: Siðareglur Leitarhunda S.L.
Félagar í Leitarhundum Slysavarnarfélagsins Landsbjargar (hér eftir Leitarhundar) skulu fylgja siðareglum Slysavarnarfélagsins Landsbjargar (hér eftir S.L.) í öllu starfi einingarinnar.
Siðareglur félagsins eru leiðbeiningar um það hvernig starfsfólk og félagar bregðist við þegar siðferðileg álitamál koma upp í störfum þess. Í siðareglunum birtast þau gildi sem eiga að einkenna samskipti innan félagsins. Reglurnar ná til allra félags- og starfsmanna. Siðareglunum er ætlað að auðvelda einstaklingum að rækja störf sín vel… Þessum siðareglum er einnig ætlað að varðveita gott orðspor félagsins, ímynd og trúverðugleika.
Félagar í Leitarhundum sýna góða hegðun í störfum undir merkjum þeirra og vanvirða á engan hátt Leitarhunda, markmið þeirra eða merki.
Félögum er skylt að gæta þagmælsku um atriði sem þeir fá vitneskju um í starfi sínu og leynt skulu fara. Þetta á einnig við um birtingu mynda af slysavettvangi.
Félögum er óheimilt að beita aðra einelti og / eða áreiti af neinu tagi.
Félögum ber að mæta í útkall ef óskað þess er óskað sé þess kostur. Einnig ber þeim að hlýða stjórnanda sínum í einu og öllu á meðan á aðgerð eða æfingu stendur.
Félagar ganga vel um eignir Leitarhunda. Sérhver aðili í Leitarhundum ber ábyrgð á að allur búnaður sá ávallt í lagi og útkallshæfur. Menn skulu ávallt vera vel búnir til björgunarstarfa.
Félagar skulu klæðast einkennisfatnaði S.L. í aðgerðum og öðru starfi sé þess nokkur kostur. Að sama skapi er ekki mælst til þess að einkennisfatnaður sé notaður utan starfsins. Stjórn Leitarhunda tekur allar ákvarðanir um merkingu á einkennisfatnaði.
Stjórnendur tækja og bifreiða skulu sýna fyllstu aðgát og gæta þess að valda ekki slysahættu, skemmdum á verðmætum og spjöllum á landi eða gróðri á æfingum eða öðrum skipulögðum samkomum Leitarhunda.
Ef slys verða hvort sem er á fólki eða hundum eða tæki skemmast í aðgerðum skal tilkynna það eins fljótt og auðið er til stjórnar.
Enginn getur stofnað til skuldbindinga á hendur Leitarhunda nema með samþykki stjórnar.
Enginn má leita fjáraflana eða styrkja fyrir Leitarhunda nema með leyfi stjórnar.
Almennt er öll neysla áfengis í starfi Leitarhunda óheimil og skal tekið sérstaklega fram að með öllu er óheimilt að neyta áfengis og/eða ólöglegra vímuefna:
–  Í einkennisfatnaði S.L..
–  Í fatnaði merktum Leitarhundum megi það verða til þess að álit þeirra spillist út á við (T- bolir, derhúfur, pólóbolir o.fl.).
–  Í starfi á vegum Leitarhunda.
Þó er stjórn Leitarhunda heimilt að veita undanþágur frá áfengisbanni við sérstakar aðstæður, eins og t.d. við skipulagðar skemmtanir á vegum Leitarhunda.
Samþykkt á aðalfundi Leitarhunda Slysavarnarfélagsins Landsbjargar,
Neskaupstað 20. mars 2010